标题：水调歌头
诗文
（丙辰中秋，欢饮达旦，大醉，作此篇，兼怀子由。）
明月几时有？把酒问青天。
不知天上宫阙，今夕是何年？
我欲乘风归去，又恐琼楼玉宇，高处不胜寒。
起舞弄清影，何似在人间？
转朱阁(gé)，低绮（qǐ）户，照无眠。
不应有恨，何事长向别时圆？
人有悲欢离合，月有阴晴圆缺，此事古难全。
但愿人长久，千里共婵娟。[1]
词牌简介
唐朝大曲有“水调歌”，据《隋唐嘉话》，为隋炀帝凿汴河时所作为。[2]
宋乐入“中吕调”，见《碧鸡漫志》卷四。凡大曲有“歌头”，此殆裁截其首段为之。[2]
九十五字，前后片各四平韵。亦有前后片两六言句夹叶仄韵者，有平仄互叶几于句句用韵者。[2]
词牌释义
【隋唐嘉话】：“炀帝凿汴河，自制﹝水调歌﹞。” 
【脞说】：“﹝水调﹞、﹝河传﹞，炀帝将幸江都时所制。” 　
【明皇杂录】：“禄山犯阙，议欲迁幸，帝置酒楼上，命作乐，有进﹝水调歌﹞者，上问谁为此曲，曰李峤，上曰，真才子也。” 　
【南唐近事】：“元宗尝命乐工杨花飞奏﹝水调词﹞进酒，花飞惟唱‘南朝天子好风流’一句。”白乐天听﹝水调﹞词云：“五言一遍最殷勤，调少情多但有因。” 　
【碧鸡漫志】：“﹝水调歌﹞，《理道要诀》所载唐乐曲，南吕宫，时号﹝水调﹞；世以今﹝水调歌﹞为炀帝自制，今曲乃宫中吕调。”
综观以上诸说，本调创始隋唐间，为五言曲调。嬗至五代，乃有七字句。入宋，始演变新腔，而成今调。当时最为通行，词人填者极多。吴梦窗名曰﹝江南好﹞，姜白石名曰﹝花犯念奴﹞，后遂句为本调异名。至所谓“歌头”者，乃首章之一解也。（见《海录碎事》） 　
典范词作
1、北宋·苏轼《水调歌头·安石在东海》  苏轼
安石在东海，从事鬓惊秋。中年亲友难别，丝竹缓离愁。一旦功成名遂，准拟东还海道，扶病入西州。雅志困轩冕，遗恨寄沧洲。
岁云暮，须早计，要褐裘。故乡归去千里，佳处辄迟留。我醉歌时君和，醉倒须君扶我，惟酒可忘忧。一任刘玄德，相对卧高楼。
2、北宋·苏轼《水调歌头·明月几时有》
  苏轼 《水调歌头》丙辰中秋，欢饮达旦，大醉，作此篇，兼怀子由。
明月几时有？把酒问青天。不知天上宫阙，今夕是何年。我欲乘风归去，又恐琼楼玉宇，高处不胜（shēng）寒。起舞弄清影，何似在人间。
转朱阁，低绮户，照无眠。不应有恨，何事长向别时圆？人有悲欢离合，月有阴晴圆缺，此事古难全。但愿人长久，千里共婵娟。
【译文】
明月什么时候出现的？（我）端着酒杯问青天。不知道天上的神仙宫阙里，现 在是什么年代了。
我想乘着风回到天上（好像自己本来就是从天上下到人间来的，所以说“归去”）
只怕玉石砌成的美丽月宫，在高空中经受不住寒冷（传说月中宫殿叫广寒宫）。
在浮想联翩中，对月起舞，清影随人，仿佛乘云御风，置身天上，哪里比得上在人间！
月亮转动，照遍了华美的楼阁，夜深时，月光又低低地透进雕花的门窗里，照着心事重重不能安眠的人。月亮既圆，便不应有恨了，但为什么常常要趁着人们离别的时候团圆呢？人的遭遇，有悲哀、有欢乐、有离别、也有团聚；月亮呢，也会遇到阴、睛、圆、缺；这种情况，自古以来如此，难得十全十美。只愿我们都健康和长在，虽然远离千里，却能共同欣赏这美丽的月色。
3、北宋·苏轼《水调歌头·落日绣帘卷》
落日绣帘卷，亭下水连空。知君为我新作，窗户湿青红。长记平山堂上，欹枕江南烟雨，杳杳没孤鸿。认得醉翁语，“山色有无中”。　
一千顷，都镜净，倒碧峰。忽然浪起，掀舞一叶白头翁。堪笑兰台公子，未解庄生天籁，刚道有雌雄。一点浩然气，千里快哉风。
4、北宋·苏轼《水调歌头·昵昵儿女语》
昵昵儿女语，灯火夜微明。恩怨尔汝来去，弹指泪和声。忽变轩昂勇士，一鼓填然作气，千里不留行。回首暮云远，飞絮搅青冥。
众禽里，真彩凤，独不鸣。跻攀寸步千险，一落百寻轻。烦子指间风雨，置我肠中冰炭，起坐不能平。推手从归去，无泪与君倾。[3]
5、黄庭坚《水调歌头· 瑶草一何碧》
瑶草一何碧⑴，春入武陵溪⑵。溪上桃花无数，花上有黄鹂，我欲穿花寻路，直入白云深处，浩气展虹霓。只恐花深里，红露湿人衣。
坐玉石，欹玉枕，拂金徽⑶。谪仙何处⑷，天人伴我白螺杯⑸。我为灵芝仙草，不为朱唇丹脸，长啸亦何为！醉舞下山去，明月逐人归。
6、北宋·米芾《水调歌头·中秋》
砧声送风急，蟋蟀思高秋。我来对景，不学宋玉解悲愁。收拾凄凉兴况，分付尊中醽醁，倍觉不胜幽。自有多情处，明月挂南楼。
怅襟怀，横玉笛，韵悠悠。清时良夜，借我此地倒金瓯。可爱一天风物，遍倚栏干十二，宇宙若萍浮。醉困不知醒，欹枕卧江流。
7、南宋·辛弃疾《水调歌头·白日射金阙》
汤朝美司谏见和，用韵为谢　
白日射金阙，虎豹九关开。见君谏疏频上，谈笑挽天回。千古忠肝义胆，万里蛮烟瘴雨，往事莫惊猜。政恐不免耳，消息日边来。
笑吾庐，门掩草，径封苔。未应两手无用，要把蟹螯杯。说剑论诗余事，醉舞狂歌欲倒，老子颇堪哀。白发宁有种？一一醒时栽！
8、南宋·辛弃疾《水调歌头·落日塞尘起》
落日塞尘起，胡骑猎清秋。汉家组练十万，列舰耸层楼。谁道投鞭飞渡，忆昔鸣血污，风雨佛狸愁。季子正年少，匹马黑貂裘。
今老矣，搔白首，过扬州。倦游欲去江上，手种桔千头。二客东南名胜，万卷诗书事业，尝试与君谋：莫射南山虎，直觅富民侯。
9、南宋·辛弃疾《水调歌头·长恨复长恨》
壬子三山被召，陈端仁给事饮饯席上作。　
长恨复长恨，裁作短歌行。
何人为我楚舞，听我楚狂声？
余既滋兰九畹，又树蕙之百亩，秋菊更餐英。
门外沧浪水，可以濯吾缨。
一杯酒，问何似，身后名？
人间万事，毫发常重泰山轻。
悲莫悲生离别，乐莫乐新相识，儿女古今情。
富贵非吾事，归与白鸥盟。
10、南宋·汪宗臣《水调歌头·候应黄锺动》
候应黄锺动，吹出百葭灰。五云重压头上，潜蛰地中雷。莫道希声妙寂，嶰竹雄鸣合凤，九寸律初裁。欲识天心处，请问学颜回。
冷中温，穷时达，信然哉。彩云山外如画，送上笔尖来。一气先通关窍，万物旋生头角，谁合又谁开。官路春光早，箫落数枝梅。
11、南宋·陈亮《水调歌头·送章德茂大卿使虏》
不见南师久，漫说北群空 。当场只手，毕竟还我万夫雄。自笑堂堂汉使，得似洋洋河水，依旧只流东？且复穹庐拜，会向藁街逢！
尧之都，舜之壤，禹之封。于中应有，一个半个耻臣戎！万里腥膻如许，千古英灵安在，磅礴几时通？胡运何须问，赫日自当中！
12、张孝祥《水调歌头·金山观月》
江山自雄丽，风露与高寒。寄声月姊，借我玉鉴此中看。幽壑鱼龙悲啸，倒影星辰摇动，海气夜漫漫。涌起白银阙，危驻紫金山。
表独立，飞霞佩，切云冠。漱冰濯雪，眇视万里一毫端。回首三山何处，闻道群仙笑我，要我欲俱还。挥手从此去，翳凤更骖鸾。
13、辛弃疾《水调歌头·送杨民瞻》
日月如磨蚁，万事且浮休。君看檐外江水，滚滚自东流。风雨飘泉夜半，花草雪楼春到，老子已菟裘。岁晚问无恙，归计橘千头。
梦连环，歌弹铗，赋登楼。黄鸡白酒，君去村舍一番秋。长剑倚天谁问？夷甫诸人堪笑，西北有神州！此事君自了，千古一扁舟。[4]
14、法一《水调歌头·别后亦何久》
别后亦何久，六度别春秋。昨言至德于现，残月不胜愁。只晓东亭城内，同饮溪河佳饮，千里归扬州。回首道言春，翠色散南洲。
春来时，翠羽被，只绮头。维摩诘奈何，已西为世人忧。今宵独言无奈，何夜双莜共升，依旧说离留。又恐世言论，无语身上楼。
15、法一《水调歌头·无月空明静》
无月空明静，心此怎能空。然君为我，才画眼影又见红。春姬等闲瘦弱，心愁何来遮遮掩，哪得别人笑哝。处处心事重，春燕等群鸿。
倚风光，垂云袖，烟雨中。忽然雾起，犹得一栗是亚峰。若有人知去处，只得连来同往，春无踪迹谁浓。百啭无能解，因风过蔷薇。
体例
中仄仄平仄，中仄仄平平。
中平中仄平中，中仄仄平平。
中仄平平中仄，中仄平平中仄，中仄仄平平。
中仄仄平仄，中仄仄平平。
中中中，中中仄，仄平平。
中平中仄，平中平仄仄平平。
中仄平平中仄，中仄平平中仄，中仄仄平平。
中仄中平仄，中仄仄平平。
【注】前片第三、四句，后片第四、五句，可作上六下五，也可作上四下七，随意而为即可。